SIR-এর বিরুদ্ধে প্রতিবাদ, মতুয়াদের আমরণ অনশন, পঞ্চম দিনে কী অবস্থা?

ওয়েবডেস্ক- এসআইআর (SIR) ইস্যুতে মতুয়াদের অনশন (Hunger Strike) পঞ্চম দিনে পৌঁছল। বনগাঁ (Bonga) ঠাকুরনগর (Thakur Nagar) কেন্দ্রে এই অনশন চলছে। এই অনশন কর্মসূচিতে মতুয়াদের (Matua) একাংশ ‘নিঃশর্ত নাগরিকত্ব’ দাবি করছেন। যেখানে মতুয়া মহাসংঘের নেতৃত্বদের মধ্যে মতপার্থক্য রয়েছে। অনশনের চতুর্থ দিনে কয়েকজন অসুস্থ হয়ে পড়লেও অনশন চালিয়ে যাচ্ছেন তারা।

মতুয়াদের অভিযোগ, এই কর্মসূচির ফলে তাদের নাগরিকত্ব নিয়ে সমস্যা হতে পারে, বিশেষ করে ‘নিঃশর্ত নাগরিকত্ব’-এর দাবি নিয়ে। প্রথম দিকে ২৪ জন অনশনে বসেছিলেন। অনশনের চতুর্থ দিনে শুক্রবারেও তিনজন অসুস্থ হয়ে পড়েছেন, তাদের স্যালাইন দেওয়া হয়েছে। এরা হলেন নগেন মণ্ডল, নারায়ণ বারুই, ত্রিনাথ ঘরামি। কিন্তু তারা অনশন মঞ্চ ছাড়তে নারাজ। ঠাকুরবাড়ির কাছে, প্রয়াত বীণাপাণি দেবীর ঘরের সামনে এই অনশন মঞ্চ তৈরি হয়েছে। অনশনকারীদের মধ্যে অনেকের রক্তচাপ কমে গিয়েছে। ডিহাইড্রেট হয়ে গেছে শরীর। একজনের শারীরিক অবস্থা অত্যন্ত খারাপ জায়গায় পৌঁছেছে। কিন্তু তার পরেও তারা অনশন চালিতে যেতে বদ্ধ পরিকর। অনশন মঞ্চে রয়েছেন মতুয়া ভক্তরাও। মেডিক্যাল টিমও হাজির হয়েছে সেখানে।

মতুয়া মহাসঙ্ঘের সাধারণ সম্পাদক ড. সুকেশ চৌধুরি জানিয়েছেন, রাজ্যে যেভাবে এসআইআর হচ্ছে, সেখানে সব থেকে সমস্যায় পড়বেন উদ্বাস্তুরা। অনেকেই তাদের নাম বাদ পড়তে পারে বলে আতঙ্কে ভুগছে। এখানে অনেক মতুয়াই ৫০ বছরের বেশি সময় ধরে ভারতে বাস করছেন, ভোট দিচ্ছেন। তাদের যদি এখন বহিরাগত কথাটা শুনতে হয়, তাহলে সেটা ভয়ঙ্কর। এগুলি ভোটাধিকার অধিকার কেড়ে নেওয়া ছাড়া আর কিছুই নয়।

উল্লেখ্য, গত বুধবার থেকে এই অনশনে বসার কথা ঘোষণা করেছিলেন মমতা বালা ঠাকুর। সেই মতো বুধবার থেকে অনশন চলছে।

আরও পড়ুন- BLO ও BLA-দের কাজে অসন্তুষ্ট কমিশন! FIR করার নির্দেশ

সাংগঠিক সম্পাদক নরোত্তম বিশ্বাস জানিয়েছেন, ২০০২ সালের ভোটার তালিকায় তাদের প্রত্যেকের নাম আছে। তবে সাধারণ মানুষের কথা ভেবেই তাদের এই অনশন।

উল্লেখ্য, বছর ঘুরলেই বাংলায় বিধানসভা নির্বাচন। তাই ভোটমুখী রাজ্যগুলিতে এসআইআর শুরুর কথা ঘোষণা করে নির্বাচন কমিশন। ৪ নভেম্বর থেকে শুরু হওয়া প্রক্রিয়া চলবে ৪ ডিসেম্বর পর্যন্ত। বাড়ি বাড়ি গিয়ে এনুমারেশন ফর্ম দিচ্ছেন বিএলওরা। ২০০২ এর ভোটার তালিকা এই এসআইআর- এ গুরুত্বপূর্ণ। কারণ ২০০২ তেই শেষবারে মতো বাংলায় এসআইআর হয়েছিল, তার পর ২০২৫ এ হচ্ছে।

দেখুন আরও খবর-